19. Målopfølgning på rusmiddelområdet efter høring (Åben)
Tidl. politisk behandling SS-U, 05.11.24, pkt. 5, BS-U, 05.11.24, pkt. 7
Forventet sagsgang
SS-U, BS-U, ØK, BY
Lovgrundlag
Serviceloven
SAGENS INDHOLD
Social- og Sundhedsudvalget og Børne- og Skoleudvalget skal i denne sag tage 
stilling til målopfølgning på rusmiddelområdet for årene 2023-2024 samt mål for 
rusmiddelbehandling 2025-2026 efter høring.
Ifølge serviceloven og tilknyttede bekendtgørelser skal der opstilles måltal for indsatsen på 
stofmisbrugsområdet. Byrådet skal derfor ifm. behandling af kvalitetsstandarden på socialområdet tage 
stilling til opfølgning på mål for rusmiddelbehandling for årene 2023-2024 samt de fremadrettede mål for 
rusmiddelbehandlingen for 2025-2026.
Opfølgning på mål for rusmiddelbehandling 2023-2024
[adresse] er pr. 1. august 2024 i kontakt med 109 borgere. Af disse er:

42 borgere med alkoholmisbrugsproblematikker

61 borgere med stofmisbrugsproblematikker

Én borger med både stof- og alkoholmisbrugsproblematikker 

Fem unge under 18 år med stofmisbrugsproblematikker og ingen unge under 18 år med 
alkoholmisbrugsproblematikker.
I perioden 1. august 2023 til 31. juli 2024 er der afsluttet 71 behandlingsforløb. Af disse har 42 borgere 
opnået deres individuelle behandlingsmål, og tre borgere har genhenvendt sig til rusmiddelcentret.
For de resterende afsluttede behandlingsforløb i perioden skyldes afslutningen enten at borgerne har flyttet 
kommune, er overflyttet til et andet tilbud, ikke har ønsket fortsat behandling eller er udeblevet fra 
behandling. 
VURDERING
Byrådet har på sit møde 29. november 2022 vedtaget konkrete mål for rusmiddelbehandling, der både 
omfatter stof- og alkoholområdet:
1. Andelen af misbrugere, der opnår deres individuelle mål efter afsluttet behandling, udgør minimum 65%.
Målet er ikke helt nået. I perioden 1. august 2023 til 31. juli 2024 har 59% (42 ud af 71) opnået deres 
individuelle mål efter afsluttet behandling. 
2. Andelen af misbrugere, der har afsluttet deres behandling med det ønskede mål og genhenvender sig 
inden for 12 måneder, udgør maksimalt 10%.
Målet er nået. I perioden 1. august 2023 til 31. juli 2024 har tre borgere genhenvendt sig inden for 12 
måneder. 
[adresse]: EMN-2020-18848
Dok-ID: 3824329
Sagsbehandler: mbdm
Byråd
17. december 2024  16:00
Sammenlignes nærværende måltal med dem for perioden 2021-2022 ses umiddelbart en stigning i andelen 
af borgere, hvis mål er opfyldt ved afsluttet behandling. I perioden har Favrskov Rusmiddelcenter dog været 
i kontakt med en mindre andel af borgere end i foregående periode.
Mål for misbrugsbehandling 2025-2026
Social og Sundhed vurderer, at de opstillede mål for rusmiddelbehandling 2023-2024 bør fastholdes for 
perioden 2025-2026. Dette både for fortsat at arbejde i retning af, at en større andel borgere fremover opnår 
deres individuelle mål efter afsluttet behandling og med henblik på at kunne følge målopfølgningen over 
tid.
Social og Sundhed vil løbende vurdere, hvilke data der er relevante for at kunne belyse udviklingen på 
rusmiddelområdet, og justere i henhold til dette.
Social og Sundhed har sendt sagen i høring hos Handicaprådet i perioden 6. november til 20. november.
Handicaprådet tager målopfølgningen til efterretning med en bemærkning om, at der formodes at være et 
mørketal i antallet af unge under 18 år med stofmisbrugsproblematikker. Social og Sundhed kan ikke 
udelukke, at det er tilfældet, der ses dog ikke en signifikant stigning i antallet af unge med 
stofmisbrugsproblematikker i forhold til tidligere år og heller ikke en stigning i antallet af unge, der henvises 
til behandling hos rusmiddelcentret fra Børn og Familie.
ØKONOMI
Der er ingen økonomiske konsekvenser.
INDDRAGELSE
Målopfølgning på rusmiddelområdet har været i høring hos Handicaprådet. Handicaprådets høringssvar er 
vedlagt som bilag.
INDSTILLING
Direktøren for Social og Sundhed og direktøren for Børn og Kultur indstiller til Byrådet:
1.
At opfølgning på mål for rusmiddelbehandling 2023-2024 samt mål for rusmiddelbehandling 2025-
2026 godkendes.
BESLUTNING
Social- og Sundhedsudvalget, 3. december 2024:
Fraværende: Ingen
Indstilles godkendt.
Børne- og Skoleudvalget, 3. december 2024:
Fraværende: Ingen
Indstilles godkendt.
Økonomiudvalget, 10. december 2024:
Fraværende: Ingen
Indstilles godkendt.
Byrådet, 17. december 2024:
Fraværende: Ingen
Godkendt.
Bilag

Handicaprådets høringssvar af 16. november 2024 (3824363)
